**Hrvatski pravni centar (HPC) objavljuje**

**JAVNI POZIV ZA ISKAZ INTERESA**

**za OBAVLJANJE POSLA SURADNIKA[[1]](#footnote-1) U PROVOĐENJU ISTRAŽIVANJA – INTERVJUERA**

**na projektu "ARVID – Bolji pristup pravima iz Direktive o žrtvama za osobe s invaliditetom“**

**Naziv posla:** Suradnik u provođenju istraživanja - intervjuer

**Naziv projektnog zadatka:** Provođenje polu-strukturiranih intervjua i pisanje istraživačkih izvješća o provedenom intervjuu.

**Naziv projekta:** Bolji pristup pravima iz Direktive o žrtvama za osobe s invaliditetom – ARVID (dalje: Projekt)

**Koordinator projekta:** Hrvatski pravni centar

**Trajanje zadatka:** istraživanje će biti provedeno u listopadu i studenom 2020.

**A. Kvalifikacije i prethodno iskustvo**

OBVEZNI UVJETI:

1. Visoka stručna sprema ili magistar struke:

* politologije, psihologije, sociologije,

ILI IZNIMNO

* druge struke iz područja društveno-humanističkih znanosti, isključivo ako se procijeni da kandidat ima značajno relevantno profesionalno iskustvo.

2. Relevantno iskustvo:

1. obvezno je iskustvo u provođenju empirijskih istraživanja metodom ankete ili intervjua.

3. Fleksibilnost:

1. Kandidati moraju moći provoditi intervjue u vrijeme koje odgovara potrebama Projekta. Napominjemo da će biti angažirano nekoliko intervjuera, koji će zadatke dobivati po raspoloživosti.
2. Kandidati moraju sudjelovati na inicijalnom poludnevnom treningu u Zagrebu u za to zakazanom terminu.
3. Kandidati se prijavom na poziv za iskaz interesa obvezuju da će biti spremni provesti najmanje tri intervjua.

4. Cijena:

Ponuđena cijena po ispitaniku (za provođenje intervjua, pisanje i eventualnu reviziju istraživačkog izvješća o provedenom intervjuu) ne smije biti viša od očekivane vrijednosti nabave.

DODATNI KRITERIJI:

Prednost će imati kandidati koji:

* imaju iskustvo provođenja istraživanja u kojima su ispitanici osobe s invaliditetom, ili iskustvo rada s osobama s invaliditetom;
* imaju relevantno iskustvo i u području prava i u području metoda društvenih istraživanja;
* imaju iskustvo u provođenju istraživanja u području procesnih prava, pravosuđa i/ili ljudskih prava;

**B. Odabir i plaćanje**

Povjerenstvo HPC-a za odabir kandidata po ovom javnom pozivu provest će postupak odabira kandidata na temelju gore opisanih kriterija. S njima će se sklopiti pojedinačni ugovori o djelu za provođenje određenog broja intervjua, a u skladu s njihovom dostupnošću i potrebama projekta.

Cijena ponuđena u prijavi činit će 30% ukupne ocjene, a ostali kriteriji 70%.

Naknada za obavljanje projektnog zadatka isplaćivat će se u skladu s rokovima i uvjetima definiranim ugovorom.

**Očekivana vrijednost nabave** po ispitaniku je KN 750,00 bruto (uključuje i iznos za PDV ako je suradnik njegov obveznik).

**C. Provedbeni detalji**

Intervjui će se provoditi telefonom ili korištenjem aplikacija za video vezu (Skype, Zoom i sl.), ovisno o tehničkim mogućnostima i optimalnom načinu komuniciranja ispitanika. Iznimno je moguće organizirati i fizički sastanak s ispitanikom, uz poštovanje svih propisanih mjera zaštite i uz izričiti pristanak obiju strana.

Suradnik - intervjuer će:

1. usko surađivati s članovima projektnog tima: nadzornicom kvalitete, voditeljicom projekta, ključnim ekspertima i suradnicima na projektu;
2. sudjelovati u poludnevnom treningu za intervjuere u Zagrebu prije uključivanja u terenski rad;
3. prema dogovoru s voditeljicom projekta provesti polu-strukturirane intervjue na populaciji osoba s invaliditetom o njihovim iskustvima povezanima sa sudjelovanjem u pravosudnim procesima u svojstvu žrtve kaznenih djela ili prekršaja;
4. za svaki provedeni intervju, napisati izvješće na temelju obrasca koji će osigurati projekt;
5. tijekom provođenja intervjua, od intervjuera se također očekuje sljedeće:

* prema potrebi, dodatno će na zahtjev ispitanika pružiti informacije o istraživanju i o pravima ispitanika;
* obvezno će pribaviti potpis ispitanika na obrascu za pristanak ispitanika;
* za potrebe istraživanja će tonski snimiti intervjue opremom koju će osigurati HPC;
* prema potrebi, prikupit će kontekstualne informacije od ispitanika;
* poštivanje svih etičkih normi povezanih s istraživanjem.

**D. Suradnja s projektom i supervizija**

Operativne kontakte sa suradnikom - intervjuerom u ime projekta imat će voditeljica projekta i nadzornica kvalitete, a po potrebi i drugi suradnici na projektu.

Voditeljica projekta i drugi sudionici u istraživanju pratit će provođenje terenskog istraživanja, uključujući preslušavanje tonskih snimki intervjua i čitanje izvješća, na temelju čega mogu sugerirati izmjene.

**E. Indikatori kvalitete i evaluacija**

Minimalni standardi za obavljanje pojedinačnih intervjua bit će definirani ugovorom. Načelno, smatrat će se da je projektni zadatak uspješno obavljen ako budu zadovoljeni sljedeći kriteriji:

1. Suradnik – intervjuer je primjereno obavio sve zadatke opisane u poglavlju C ovog dokumenta;
2. Poštovani su svi rokovi predviđeni ovim dokumentom i ugovorom;
3. Kvaliteta svih predmeta isporuke ocijenjena je zadovoljavajućem od strane nadzornice kvalitete i voditeljice projekta.
4. Suradnik - intervjuer se u tijeku provođenja projektnih zadataka pridržavao visokih standarda u komunikaciji i suradnji s ispitanicima, voditeljicom projekta i vanjskim dionicima.

**F. Autorska prava, pravo korištenja rezultata i povjerljivost**

Autorska prava na intervjue, istraživačka izvješća i moguće druge dokumente polaže HPC. Suradnici-intervjueri obvezuju se poštivati povjerljivost podatka i štititi osobne podatke ispitanika u skladu sa svim relevantnim propisima i pravilima istraživačke etike.

**G. Postupak u slučaju neizvršavanja posla/zadataka**

U slučaju da se u bilo kojem trenutku utvrdi da se projektni zadatak ne obavlja na primjeren način, HPC će raskinuti ugovor sukladno sklopljenom ugovoru o djelu.

**ROK ZA PRIJAVU, POSTUPAK PRIJAVE I DOKUMENTACIJA**

Rok za prijavu je srijeda, 7. listopada 2020. godine.

Prijave se šalju na adresu elektroničke pošte:

[hpc@hpc.hr](mailto:hpc@hpc.hr),

uz naznaku „*Prijava na javni poziv za iskaz interesa - intervjuer*„

Prijavi treba priložiti životopis.

Napomena: ponuda mora sadržavati traženu cijenu usluge.

1. *Napomena: Izrazi koji se koriste u ovom dokumentu za osobe u muškom rodu uporabljeni su neutralno i odnose se na muške i ženske osobe.* [↑](#footnote-ref-1)